CELEX: 22021D0497
Language: ro
Date: 2018-10-26 00:00:00
Title: Decizia nr. 214/2018 a Comitetului mixt al SEE din 26 octombrie 2018 de modificare a anexei IX (Servicii financiare) la Acordul privind SEE [2021/497]

25.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 105/9
               
            
         DECIZIA nr. 214/2018 A COMITETULUI MIXT AL SEE
         din 26 octombrie 2018
         de modificare a anexei IX (Servicii financiare) la Acordul privind SEE [2021/497]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Directiva (UE) 2016/97 a Parlamentului European și a Consiliului din 20 ianuarie 2016 privind distribuția de asigurări (reformare) (1) trebuie încorporată în Acordul privind SEE.
                  
               
                     (2)
                  
                  
                     Directiva (UE) 2018/411 a Parlamentului European și a Consiliului din 14 martie 2018 de modificare a Directivei (UE) 2016/97 în ceea ce privește data de aplicare a măsurilor de transpunere ale statelor membre (2) trebuie încorporată în Acordul privind SEE.
                  
               
                     (3)
                  
                  
                     Directiva (UE) 2016/97 abrogă Directiva 2002/92/CE a Parlamentului European și a Consiliului (3), care este încorporată în Acordul privind SEE și care, prin urmare, trebuie eliminată din Acordul privind SEE.
                  
               
                     (4)
                  
                  
                     Prin urmare, anexa IX la Acordul privind SEE ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Anexa IX la Acordul privind SEE se modifică după cum urmează:
            
                        1.
                     
                     
                        Punctul 13b (Directiva 2002/92/CE a Parlamentului European și a Consiliului) se elimină.
                     
                  
                        2.
                     
                     
                        După punctul 13d (Decizia 2004/9/CE a Comisiei) se inserează următorul text:
                        
                                    „13e.
                                 
                                 
                                    
                                       32016 L 0097: Directiva (UE) 2016/97 a Parlamentului European și a Consiliului din 20 ianuarie 2016 privind distribuția de asigurări (reformare) (JO L 26, 2.2.2016, p. 19), astfel cum a fost modificată prin:
                                 
                              
                                    —
                                 
                                 
                                    
                                       32018 L 0411: Directiva (UE) 2018/411 a Parlamentului European și a Consiliului din 14 martie 2018 (JO L 76, 19.3.2018, p. 28).
                                 
                              În sensul prezentului acord, dispozițiile directivei se citesc cu următoarele adaptări:
                        
                                    (a)
                                 
                                 
                                    În pofida dispozițiilor din Protocolul 1 la prezentul acord, cu excepția cazului în care se prevede altfel în prezentul acord, termenii «stat membru (state membre)» și «autorități competente» se interpretează ca incluzând, pe lângă înțelesul lor din directivă, statele AELS, respectiv autoritățile lor competente.
                                 
                              
                                    (b)
                                 
                                 
                                    Trimiterile din directivă la alte acte sunt considerate relevante în măsura și sub forma în care actele respective sunt încorporate în acord.
                                 
                              
                                    (c)
                                 
                                 
                                    La articolul 5 alineatul (1) al patrulea paragraf, la articolul 8 alineatul (3) al doilea paragraf și la articolul 9 alineatul (2), după cuvântul «EIOPA» se introduc cuvintele «sau, după caz, Autoritatea AELS de Supraveghere».
                                 
                              
                                    (d)
                                 
                                 
                                    La articolul 5 alineatul (3) și la articolul 8 alineatul (5), după cuvântul «EIOPA» se inserează cuvintele «, Autorității AELS de Supraveghere».”
                                 
                              
                  
         
            Articolul 2
            Textele Directivelor (UE) 2016/97 și (UE) 2018/411 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 27 octombrie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 26 octombrie 2018.
            
               
                  Pentru Comitetul mixt al SEE
               
               
                  Președintele
               
               Oda Helen SLETNES
            
         
         
            (1)  JO L 26, 2.2.2016, p. 19.
         
            (2)  JO L 76, 19.3.2018, p. 28.
         
            (3)  JO L 9, 15.1.2003, p. 3.
         
            (*1)  Au fost semnalate obligații constituționale.